Phokis — Delphi — ca. 139 BC — SGDI 2682
Region: Central Greece (IG VII-IX) — Delphi 

[θεος] τυχαν αγαθαν. [αρχοντ]ος σωσιπατρου του αιακ[ι]δα [βο]υ[λευοντ]ων ταν πρωταν εξαμην[ο]ν αντιγενεο[ς το]υ διοδωρου αγιωνος του κ[λ]εοδαμ[ου] γραμ[μα]τευοντος δε υβρια του ξεν[ω]νος [ε]πε[ι] αγιων κ[λ]ε[ο]δαμου επελθων επι ταν εκκλησιαν διελεγε υπερ λαιστα του αντανορος [η]ρακλεωτα διοτι εκτενης και ευνους υπαρχει ποτι τε το ιερον [κ]αι τα[ν] πολιν των δελφων και περ[ι] πλειστου ποιειμ[ε]νος ταν ποτι τους θεους ευσεβειαν αυτοσ[αυ]τον ευχρηστον [ε]μ παντι καιρωι παρασκευαζων και κοιναι ται πολει και κ[α]τ ιδιαν τοις εντυγχανοντοις των πολ[ι]ταν εν α κα τις αυτον παρακαλη συμποτιγινομενος μετα πασας προθυμιας εν οις κα τυγχανωντι χρε[ι]αν εχοντες και λεγων και πρασσων δια παντος περ[ι] του ιερου και τας πολιος των δελφων τυχαι δεδοχθαι ται πολε[ι] των δελφων εν αγοραι τελειωι συμ ψαφοις ταις εννομοις [ε]παιν[ε]σαι λαισταν αντανορος ηρακλεωταν επι τε τ[αι] προαιρεσει αι εχων διατελ[ε]ι ποτι τε το ιερον κ[αι] ταν πολιν των δελφων και υπαρχειν αυτω[ι] και ε[γ]γονοις παρα τας πολιος προξενιαν προμαντεια[ν] προδικιαν ασυλιαν ατελειαν παντων προεδριαν εμ πασι τοις αγωνοις οις α πολις τιθητι και γας [κ]αι οικιας εγκτησιν και ταλλα τιμια οσα και τοις α[λ]λο[ις] προξενοις και ευεργεταις τας πολιος υπαρχει. αναγραψαι δε το ψ[α]φισμα τους αρχοντας εν τωι ι[ε]ρωι του απολλωνος εν τωι επιφανεστατω[ι] τοπωι.